屏東縣，居臺灣之南，方二千七百餘平方公里，口八十五萬有奇；府治屏東市，古曰阿猴，日人以其處半屏山之東，易名屏東；北沿高屏溪界高雄，東屹中央山接臺東；東南臨太平洋，西濱臺灣海峽，南連巴士海峽，所轄恆春鵝鑾鼻為臺灣本島至南。境內墾丁國家公園，為臺灣國家公園之首創，極富盛名，春夏時節，旅客踵至；其墾丁大街，多著海灘褲、比基尼之遊客，亦多小吃攤販、酒吧舞場日落而業。